钦定古今图书集成/理学汇编/文学典/第093卷 > 陈汝秩〈汝言〉
## 钦定古今图书集成/理学汇编/文学典/第093卷 > 陈汝秩〈汝言〉

按《苏州府志》：“汝秩字惟寅。父征，自江西徙吴，有学行，
称天倪先生。汝秩少失怙，安贫乐道，力学工诗文。性
嗜古，每购诗画，倾资弗惜。与人扬榷今古人物，治乱
兴废，穷昏旦勿怠。高亢不苟交与，唯授徒自给，色养
老母。洪武初，以人才征至京，将大用，以母老辞归，卒。
弟汝言，字惟允，闿爽有隽才，与兄齐名。工诗，兼善绘”
事。张士诚辟为参谋。洪武初，荐任济南府经历，坐事
免。孙佃，亦能诗。